BILAG 3.7. Referat

Årskonsultation med Civilsamfund i Udvikling (CISU)

12. december 2024

Dette er et udkast, som stadig afventer UM godkendelse.

Skal derfor behandles som fortroligt udkast

**Ledelsesdel:**

Deltagere fra UM: HUMCIV: Birgitte Nygaard Markussen, Kontorchef HUMCIV; Andreas Schulz, organisationsansvarlig. EUNABO: Mogens Blom, Chefkonsulent. KLIMA: Henning Nøhr, Teamleder Klimatilpasning.

Deltagere fra CISU: Jeef Bech, Sekretariatsleder; Iben Westergaard Rasmussen, Puljeleder; Nicolai Houe, Leder for kapacitetsudvikling.

Referent: UM

1. Velkomst og introduction
2. Nyt fra UM

* HUMCIV understregede det gode samarbejde med CISU, der er central i arbejdet med at sikre det stærke civilsamfund i Danmark.
* HUMCIV præsenterede det kommende arbejde, der følger med formandskabet i FN’s sikkerhedsråd og Rådet for Den Europæiske Union samt formandskabet for Arktisk Råd.
* HUMCIV præsenterede kort Afrika-strategien, hvor det blev understreget, at der er tale om et udenrigspolitisk dokument, der skitserer den nye danske udenrigspolitiske tilgang til afrikanske lande. Det blev understreget at ambassadelukning i Burkina Faso og Mali ikke betyder mindre dansk engagement i Sahel og at danske civilsamfundsorganisationers fortsatte tilstedeværelse værdsættes. UM anerkendte i den forbindelse den gode modtagelse fra CISU og CISUs medlemsorganisationer.
* HUMCIV orienterede om arbejdet med kommende udviklingspolitisk strategi, der endnu ikke formelt er startet. Den nuværende strategi udløber i juni næste år. Der vil blive mulighed for input fra puljer og netværk ifm. udarbejdelsen af den nye strategi.
* EUNABO fremhævede ligeledes det gode samarbejde med CISU og vigtigheden af det folkelige engagement. EUNABO gav en kort status på UKR og resten af regionen. Det blev her understreget, at der forsat er stor usikkerhed om udviklingen fremadrettet i UKR, der også smitter af i resten af regionen. Her blev særligt udviklingen i Georgien fremhævet.

1. Drøftelse baseret på CISU slide-oplæg med fokus på følgende: Kontekst og strategiske relevans, vigtigste resultater og prioriteter fremadrettet.

Kontekst og strategiske relevans

* CISU anerkendte ligeledes det gode samarbejde med Udenrigsministeriet og understregede vigtigheden af CISUs rolle med at skabe rum for at organisationer fra det brede civilsamfund kan gøre en forskel og skabe engagement.
* CISU understregede, at man i høj grad ser vigtigheden af det brede civilsamfund og CISU specifikt reflekteret i den nuværende udviklingspolitiske strategi ”Fælles om Verden”, regeringsgrundlaget, Afrika strategien og konkret i Udmøntningsnote for Fælles om Verden - Dansk Støtte til Civilsamfundet. Det blev her understreget, at man ser frem til bidrage med input til den kommende udviklingspolitiske strategi. Her vil CISU arrangere møde med en række udviklingsordførere som medværter d. 27. februar.
* CISU gennemgik aktuelle prioriteter: Her var fokus på forvaltning, relevante kapacitetsydelser, lokalt lederskab, global solidaritet som en folkesag samt formulering af civilsamfundets rolle i en ændret politisk kontekst. Sidstnævnte med henblik på udviklingen af en ny strategi for perioden 2026-2030. CISU har i øvrigt fokus på samarbejde på tværs af NGO-sektoren og styrkelse af civilsamfundsaktører som fundament for demokratiske samfund og demokratisk samfundsudvikling.

Vigtigste resultater:

Civilsamfundspuljen (CSP):

* CISU understregede, hvordan bevillingshavere under CSP-puljen arbejder både fattigdoms- og rettighedsbasseret. CSP har 433 eksisterende, kørende bevillinger igennem 145 danske civilsamfundsorganisationer. I 2023 bevilligede CSP 134 projekter og programmer og nåede 352.776 personer direkte igennem indsatser afsluttet i 2023. 84% gennemsnitlig målopfyldelse for bevillinger afsluttet i 2023. CISU understregede, at indsatserne både understøtter det brede folkelige engagement og skaber resultater i samarbejde med lokalt forankrede repræsentative civilsamfundsorganisationer. Fokus er på styrkelse af civilsamfundsorganisationer i sin egen ret samt at et bredt udsnit af civilsamfundsorganisationer bruger puljen. CISU vil også styrke det danske tilsyn ift. mellem/store programmer, og eksternt review i år tre af programmer. Endelig fokuserer CISU på at styrke vidensgrundlag om lokalt ledede partnerskaber fx gennem temarejser og eksternt review i samarbejde med øvrige puljer.

Reform af civilsamfundspuljen

* CISU gennemgik proces omkring reform af CSP. CISU vil her foretage et stock-take i slutningen af 2025 med mulighed for justering af retningslinjer – med input fra UM.
* UM indskærpede, at CISU skal sikre balance på tværs af de forskellige modaliteter, så specifikke organisationstyper ikke tilgodeses til fordel for andre. Det blev ligeledes understreget, at CSP skal kunne rumme bevillinger op til 15 mio. kr. årligt.

Styrkelse af samarbejde

* Gensige forventninger ift. eventuelle organisationers overgang mellem SPA-bevilling og CSP-bevilling blev diskuteret. Her understregede CISU, at det er væsentligt, at bevillingsrammen justeres tilsvarende, hvis organisationer overgår til en programbevilling i CISU.
* CISU fortalte, at man arbejder på et revideret format af CISUs årsrapport. Vigtigt er her, at det samlede bidrag på tværs af CISU tydeliggøres både for medlemmer og den brede offentlighed. CISU vil gerne have UM feedback på dette.
* CISU fremhævede det store pres på CSP. Afvisning af støtteværdige ansøgninger betyder også ophobning af støtteværdige projekter, hvilket betyder organisationer genansøger puljen med større pres til følge. Dette betyder, at CISU forventer, at CSP reformen - på trods af at den indeholder en lang række nedjusteringer i modalitetslofter - vil være udsat for stort pres. CISU nævnte her medlemsorganisationers brev til udenrigsminister Lars Løkke Rasmussen. Det blev understreget, at fastholdelse af CSP bevillingsramme også betyder udhuling over tid.

Climate change adaptation modality (CCAM)

* CISU understregede, at review af CCAM viste, at projekter er relevante og støtter sårbare lokalsamfund i klimatilpasning, og det opleves som attraktivt og fleksibelt at arbejde med danske CSO’er og CISU. Endvidere har projekterne en høj grad af lokalt lederskab med stor involvering af community aktører. Konkret bruges 42 % af midlerne på community niveau.
* CISU prioriterer at blive førende intermediary på Locally Led Adaptation (LLA). Her samarbejder CISU bl.a. med IIED og WRI om at operationalisere LLA.
* CISU beskrev overvejelserne bag udmøntning af hele bevillingen i 2024. Midlerne er her brugt pga. det akutte behov for at handle på klimakrisen. Det blev her understreget, at CCAM er et godt supplement til CSP, der også har mulighed for klimaindsatser, men ikke på samme måde har lokalt ledet klimatilpasning i centrum.
* CISU understregede, at en ny bevilling til CCAM er vigtig for at sikre at momentum omkring de resultater, der opnås gennem puljen.
* KLIMA understregede vigtigheden af civilsamfundets engagement i klimadagsordenen. Her er klimatilpasning lokalt centralt. UM oplever, at midler til tilpasning i høj grad efterspørges af afrikanske partnere.
* KLIMA anerkendte de gode resultater, der er opnået med bevillinger gennem CCAM og understregede fortsat interesse for modaliteten til trods for, at det endnu ikke har været muligt at finde midler til en genopfyldning af puljen.

Naboskabspuljen

* CISU beskrev, at puljen oplever stigning i antal ansøgere. Særligt ses øget engagement med diaspora organisationer.
* CISU arbejder aktivt for at sikre koordination med andre puljer, der har tilsvarende bevillinger.
* CISU fortalte endvidere, at erfaringer fra 2024 viser, at konteksten i naboskabsregionen viser, at der er behov for, at civilsamfundet går ind og samarbejder med myndigheder om service delivery, samt at mulighederne for advocacy i en række lande er negativt påvirket af stærkt begrænset råderum. CISU planlægger derfor at gennemføre justering af guidelines som grundlag for ansøgninger i 2025.
* EUNABO fortalte, at man er glade for samarbejdet og anerkendte at engagement tager tid at etablere. Bifalder en justering af guidelines med henblik på en bedre balance mellem advocacy og service delivery blev understreget.
* EUNABO nikkede til den foreslåede tidsplan for justering af guidelines med henblik på at gennemføre nye ansøgningsrunder i 2025.

DERF

* CISU takkede for forlængelse af kontrakten frem til 31.12.2028.
* CISU fortalte, at bevillinger til Ukraine fyldte relativ stor andel af puljen i 2023. For 2024 er det i høj grad bevillinger til Palæstina.
* CISU vil gerne i dialog omkring det i 2024 gennemførte review af DERF, der har identificeret en række forbedringsmuligheder, som vil blive brugt som udgangspunkt for opdatering af DERF i 2025.

Det danske engagement

* CISU takkede for forlængelse af OpEn frem til 31.12.2029.
* CISU fortalte, at OpEn, Oplysningspuljen og det EU-finansierede Connect for Global Change bidrager med >150 bevillinger gennem mangfoldige partnerskaber på tværs af sektorer til at oplyse og engagere danskere i globale forhold. OpEn-bevillinger handler i høj grad om klima, relaterer sig til lande i Afrika og har unge som målgruppe. Målsætningen er at nå 30% af det neutrale segment, men i realiteten er CISU oppe på 50%.
* CISU oplever interesse fra andre donorer (EU-DEAR, Tyskland og Norge), der overvejer tilsvarende modalitet.

Hvor er CISU på vej hen

* CISU fortalte, at man i 2025 vil udvikle strategien for 2026-2030. Strategien kommer til at fokusere på lokalt ledede partnerskaber, civilsamfundsopbyggelse, demokratisk udvikling og rettigheder. Fokus vil være på at sikre legitimitet i civilsamfundsorganisationer og civilsamfundsorganisationers rolle i Danmark og globalt, og i særlig grad udvikle forståelse for og positionere CISU som ambitiøs og fremadsynet ”intermediary”.
* CISU vil styrke kommunikation omkring rollen for danske civilsamfundsaktører i det globale udviklingssamarbejde.
* CISU understregede, at medlemsorganisationer har agilitet og partnerrelationer ligesom CISU har testede og effektive kapacitets-, bevillings- og forvaltningssystemer, der sammen har et uforløst potentiale til at løfte mere. Her kan prioriteringer omfatte langsigtet rettighedsbaseret udvikling gennem Civilsamfundspuljen til at fremme demokratiske processer og stærke civilsamfund og forandring for sårbare målgrupper. De kan også omfatte tematiske prioriteringer fx ift. Klima og Naboskab samt andre politiske prioriterede temaer gennem top-up mekanisme.
* HUMCIV anerkendte den stærke forvaltningspraksis i CISU og arbejdet med kommende strategi, hvor ministeriet gerne bidrager. Det blev her spurgt ind til CISUs overvejelser omkring baggrunden for den store søgning på de forskellige puljer.
* CISU fortalte, at store søgning skyldes flere faktorer: Kapacitetsbygning af organisationer betyder, at flere søger samtidig med at en række organisationer har udviklet stærke partnerskaber og kan søge større bevillinger og søger på tværs af modaliteter, ansøgninger fra andre typer af aktører fx sociale bevægelser og endelige har engagementsindsatser også betydet øget søgning.

1. Foreløbig godkendelse af 2023 rapportering og 2023 regnskab

* UM gav foreløbig godkendelse af 2023 rapportering og 2023 regnskab. Endelig godkendelse sker ved gennemgang under den tekniske del af årskonsultationen.

1. AOB

* Det blev ikke diskuteret noget under dette punkt.